**Ajutoare încălzire sezonul 2024-2025**

**Ajutorul pentru încălzirea locuinței în Sezonul rece noiembrie 2024 – martie 2025 acordat în baza Legii nr. 226/2021 privind stabilirea măsurilor de protecție socială pentru consumatorul vulnerabil de energie**

**În conformitate cu prevederile art. I al *Ordonanței de Urgență a Guvernului nr. 105/02.09.2024 privind unele măsuri de protecție socială,* la stabilirea drepturilor privind ajutorul pentru încălzirea locuinței pentru sezonul rece noiembrie 2024 – martie 2025 și a suplimentului pentru energie pentru perioada noiembrie 2024 – octombrie 2025, se ia în calcul cuantumul pensiilor aferente lunii august 2024.**

**Definiții:**

**Consumator vulnerabil de energie** – persoana singură/familia care, din motive de sănătate, vârstă, venituri insuficiente sau izolare față de sursele de energie, necesită măsuri de protecție socială și servicii suplimentare pentru a-și asigura cel puțin nevoile energetice minimale.

**Venit net mediu pe membru de familie** = suma tuturor veniturilor nete ale persoanelor din familie (realizate în luna anterioară depunerii cererii) împărțită la numărul total de membri din familia respectivă.

**Venit net total al persoanei singure** = suma tuturor veniturilor nete ale persoanei singure (realizate în luna anterioară depunerii cererii).

**Consum mediu lunar de energie termică** – cantitatea de energie termică, măsurată în gigacalorii, necesară încălzirii locuinței, stabilită pentru persoana singură/familie, pe tip de apartament/locuință, în funcție de zona de temperatură.

**Familie** – soțul, soția, precum și alte persoane, indiferent dacă între acestea există sau nu relații de rudenie, care au același domiciliu ori reședință și/sau care locuiesc și gospodăresc împreună ori, după caz, sunt înscrise în cartea de imobil și sunt luate în calcul la stabilirea cheltuielilor de întreținere a locuinței.

**Persoană singură** – persoana care a împlinit vârsta de 18 ani, care locuiește singură și nu se mai află în întreținerea părinților, precum și persoana cu vârsta cuprinsă între 16 și 18 ani, care locuiește și se gospodărește singură și are capacitate de exercițiu anticipată, potrivit prevederilor [art. 40 din Legea nr. 287/2009 privind Codul civil, republicată](http://legislatie.just.ro/Public/DetaliiDocumentAfis/237956), cu modificările ulterioare.

**Locuință de domiciliu sau de reședință** – construcția cu destinația de locuință aflată în proprietatea titularului ajutorului ori închiriată sau asupra căreia acesta exercită un drept de folosință în condițiile legii, situată la adresa înscrisă în actele de identitate ale membrilor de familie sau, după caz, adresa la care persoanele sunt înscrise în cartea de imobil și sunt luate în calcul la stabilirea cheltuielilor de întreținere a locuinței. Se asimilează locuinței de domiciliu sau de reședință și locuința de necesitate, precum și locuința socială, astfel cum sunt acestea definite potrivit prevederilor [Legii locuinței nr. 114/1996, republicată](http://legislatie.just.ro/Public/DetaliiDocumentAfis/189810), cu modificările și completările ulterioare, precum și, după caz, locuințele situate în așezări informale. Nu se consideră locuință instituțiile de asistență socială sau alte așezăminte cu caracter social, inclusiv cele înființate și administrate de cultele religioase, asociațiile sau grupurile religioase.

**Titular al ajutorului** – reprezentantul familiei sau, după caz, persoana singură care îndeplinește condițiile legale de acordare, solicită acordarea acestora și poate fi, după caz: proprietarul locuinței, succesorul de drept al acestuia, persoana care a înstrăinat locuința în baza unui contract cu clauză de întreținere sau cu rezerva dreptului de abitație/uzufruct, titularul contractului de închiriere, comodat, concesiune al acesteia ori alt membru de familie major și împuternicit de proprietarul locuinței sau de titularul contractului de închiriere ori, după caz, reprezentantul legal al persoanei singure care nu a împlinit vârsta de 16 ani sau al persoanelor prevăzute la [art. 43 alin. (1) lit. b)](http://legislatie.just.ro/Public/DetaliiDocumentAfis/237956) și [art. 178 lit. a)](http://legislatie.just.ro/Public/DetaliiDocumentAfis/237956) și [b) din Legea    nr. 287/2009, republicată](http://legislatie.just.ro/Public/DetaliiDocumentAfis/237956), cu modificările ulterioare.

**Ajutor pentru încălzirea locuinței** – măsură care are drept scop sprijinul financiar, suportată din bugetul de stat și/sau, după caz, din bugetele locale, destinată consumatorilor vulnerabili, care are drept scop acoperirea integrală sau, după caz, a unei părți din cheltuielile cu încălzirea locuinței. Ajutorul se acordă pentru consumatorii vulnerabili de energie termică în sistem centralizat, energie electrică, gaze naturale, combustibili solizi și/sau petrolieri. Acesta se acordă numai pentru un singur sistem de încălzire, acesta fiind cel principal utilizat.

**Supliment pentru energie** – măsura care are drept scop sprijinul financiar, suportată din bugetul de stat și/sau, după caz, din bugetele locale, destinată consumatorilor vulnerabili, care are drept scop acoperirea integrală sau, după caz, a unei părți din cheltuielile cu iluminatul locuinței, susținerea facilităților de gătit și asigurarea apei calde în locuință, asigurarea continuității în alimentare a echipamentelor electrice de care depinde viața persoanelor, din motive de sănătate, și utilizarea mijloacelor de comunicare care presupun utilizarea de energie.

**Ajutorul pentru încălzirea locuinței cu combustibili solizi sau petrolieri** se acordă familiilor și persoanelor singure care se încadrează în prevederile Legii 226/2021 privind stabilirea măsurilor de protecție socială pentru consumatorul vulnerabil de energie.

**AJUTOR PENTRU INCALZIREA LOCUINTEI IN SEZONUL RECE 2024- 2025**

|  |  |  |  |
| --- | --- | --- | --- |
| **Valoare de referinta(ajutor maxim lunar lei)** | | **320** | |
| **Venit net lunar /membru de familie sau al persoanei singure(lei**) | **Compensare procentuala** | **Ajutor maxim** | **Supliment lunar pentru energie(lei)** |
| Pana la 200 lei | 100% | 320 | 20 |
| 200,1 lei -320 lei | 90% | 288 | 20 |
| 320,1 lei- 440 lei | 80% | 256 | 20 |
| 440,1 lei -560 lei | 70% | 224 | 20 |
| 560,1 lei -680 lei | 60% | 192 | 20 |
| 680,1 lei -920 lei | 50% | 160 | 20 |
| 920,1 lei -1040 lei | 40% | 128 | 20 |
| 1040,1 lei -1160 lei | 30% | 96 | 20 |
| 1160,1 lei -1280 lei | 20% | 64 | 20 |
| 1280,1 lei -1386 lei | 10% | 32 | 20 |
| **Intre 1281,1 lei si 2053 lei-persoana singura** | 10% | 32 | 20 |

**Acte necesare în vederea acordării ajutorului pentru încălzirea locuinței**

**Toți solicitanții de ajutor de încălzire**, indiferent de tipul acestuia (energie termică în sistem centralizat, gaze naturale, combustibil solid/petrolier, energie electrică), este obligatoriu să depună, pe lângă formularul de cerere, următoarele acte doveditoare:

1. **Acte doveditoare privind locuința pentru care se solicită ajutorul pentru încălzire:**

Dovada privind modalitatea în care solicitanții de ajutor de încălzire locuiesc la adresa menționată în formularul de cerere se face, după caz, cu unul din următoarele documente doveditoare (în copie):

* contract de vânzare-cumpărare;
* contract de vânzare-cumpărare cu clauză de întreținere sau cu drept de habitație **/** uzufruct;
* contract de închiriere (înregistrat la administrația financiară și valabil)**;**
* certificat de moștenitor;
* contract de comodat;
* contract de concesiune;
* împuternicirea notarială dată de proprietarul locuinței pentru membrii săi de familie care locuiesc în locuința sa.

Contractul de comodat nu trebuie autentificat la notar; toate contractele, de orice tip, trebuie să fie valabile.

1. **Acte doveditoare privind componența familiei**

Pentru fiecare din membrii familiei menționați în formularul de cerere se vor depune următoarele documente (în copie):

* buletin de identitate / carte de identitate / carte de identitate provizorie pentru persoanele cu vârsta peste 14 ani; **este obligatoriu ca toate persoanele menționate în formularul de cerere să aibă înscrisă în actele de identitate adresa la care solicita ajutorul pentru încălzire** (**mutația sau viza de reședința**);
* certificate de naștere pentru persoanele cu vârsta sub 14 ani.

1. **Acte doveditoare privind veniturile realizate de membrii familiei**

Pentru salariați se vor depune adeverințe eliberate de angajator pentru fiecare persoană adultă trecută în cerere. Se vor declara veniturile nete realizate în luna anterioară completării și semnării cererii.

Exemplu: dacă data completării cererii este luna octombrie, adeverințele de venit trebuie să certifice realizate în luna septembrie.

Persoanele care beneficiază de alocații și indemnizații vor depune copie după mandat poștal/extras de cont/decizie pentru fiecare persoană trecută în formularul de cerere, care realizează categoria respectivă de venit.

Persoanele care realizează venituri din activități independente, din cedarea folosinței bunurilor, din investiții, din activități agricole, din premii și jocuri de noroc sau din alte surse, vor depune adeverințe eliberate de Administrația financiară.

La stabilirea venitului net lunar al familiei sau, după caz, al persoanei singure se iau în considerare **toate veniturile pe care membrii acesteia le-au realizat în luna anterioară depunerii cererii**, inclusiv cele care provin din drepturi de asigurări sociale de stat, asigurări de șomaj, indemnizații, alocații și ajutoare cu caracter permanent, indiferent de bugetul din care se suportă, obligații legale de întreținere și alte creanțe legale, **cu** **excepția**:

* venitului minim de incluziune în baza Legii nr. 196/2016 privind venitul minim de incluziune, cu modificările și completările ulterioare;
* sumelor primite cu titlu de prestaţii sociale în baza Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;
* alocaţiei de stat pentru copii acordată în baza Legii nr. 61/1993 privind alocaţia de stat pentru copii, republicată, cu modificările ulterioare;
* sumelor acordate ca burse sau alte forme de sprijin financiar destinate exclusiv pentru susţinerea educaţiei preşcolarilor, elevilor şi studenţilor, prin programe ale Ministerului Educaţiei Naţionale şi Cercetării Ştiinţifice, altor instituţii publice şi private, inclusiv organizaţii neguvernamentale;
* sumelor primite din activitatea desfăşurată ca zilier, în condiţiile Legii nr. 52/2011 privind exercitarea unor activităţi cu caracter ocazional desfăşurate de zilieri, republicată, cu modificările şi completările ulterioare, precum şi cele obţinute în calitate de prestator casnic în baza Legii nr. 111/2022 privind reglementarea activităţii prestatorului casnic;
* sumelor primite de persoanele apte de muncă din familie ca urmare a participării la programe de formare profesională organizate în condiţiile legii, dacă acestea nu au titlu de venituri salariale;
* stimulentului educaţional acordat, potrivit prevederilor Legii nr. 248/2015 privind stimularea participării în învăţământul preşcolar a copiilor provenind din familii defavorizate, republicată, sub formă de tichet social pentru stimularea participării în învăţământul preşcolar a copiilor proveniţi din familii defavorizate;
* sumelor ocazionale acordate de la bugetul de stat sau bugetele locale cu caracter de despăgubiri sau sprijin financiar pentru situaţii excepţionale;